**Muusikko Jaakko Teppo on kuollut**

***Pitkän uran kansantaitelijana tehnyt Jaakko Teppo on kuollut. Teppo tuli tunnetuksi muun muassa kappaleillaan Hilma ja Onni, Työttömän laulu sekä Pamela.***

YLE 27.2.2024 PETRI JULKUNEN, ANNA RONKAINEN, VEERA JÄRVENPÄÄ

Eläkkeellä ollut kansantaitelija **Jaakko Teppo** on kuollut maanantaina. Teppo oli kuollessaan 71-vuotias. Tapahtuman vahvistaa hänen poikansa Facebook-päivityksissään.

Vuonna 1953 syntynyt, iisalmelaislähtöinen Teppo tuli tunnetuksesi kuplettilaulajana ja lavaesiintyjänä.

Jaakko Teppo voitti kuplettilaulun Suomen mestaruuden 1970-luvun lopulla. Hän oli suosionsa huipulla 1980- ja 1990-luvuilla.

Menestyksekäs ura katkesi aivoinfarktiin 1995, jonka jälkeen hän siirtyi eläkkeelle. Eläkevuotensa Teppo vietti Joensuussa.

Lempinimellä ”Ruikonperän multakurkku” esiintynyt Teppo tuli tunnetuksi lukuisilla maaseudun elämänmenosta kertovilla kappaleillaan kuten Pamela, Hilma ja Onni sekä Työttömän laulu.

Tepon tuotantoa on viime vuosina tehty tunnetuksi musikaaleissa, teatterilavoilla ja sinfoniaorkesterin sovituksina.

Jaakko Teppo palkittiin[Suomi-palkinnolla](https://yle.fi/a/74-20006797) vuonna 2022. Palkinnon perusteluissa todettiin, että Teppo on tuonut musiikillaan ja hersyvillä lyriikoillaan iloa suomalaisten elämään yli kolmen vuosikymmenen ajan.

Viime kesänä Jaska-musiikkikomediaa esitettiin Utran uudessa teatterissa Joensuussa noin 16 000 katsojalle.

Jaakko Tepon huumorihöysteiset laulut lähtivät uuteen nousuun talvella 2009–2010, jolloin Onnen kerjäläiset -musikaali kiersi pitkin Suomea ja veti katsomot täyteen.

A-studio lähti kiertueen matkaan, haastatteli Jaskan faneja ja löysi Kuhmosta Jaakko Tepon laulujen legendaarisimman hahmon, Ryynäs-Topin.

Raporissa kuullaan myös, mitä Jaakko Teppo ajatteli kaikesta menestyksestä:

– Olen erittäin onnellinen, että vielä elämäni aikana sain kaiken tämän kokea.